[bookmark: _GoBack]17. pielikums
konkursa nolikumam
Tehniskā specifikācija
Iepirkuma priekšmeta daļā “Mutiskās tulkošanas pakalpojumu saņemšana IDB vajadzībām”
	Nr.p.k.
	Prasības

	
	Mutiskā tulkošana 

	1
	Izpildītājs veic mutiskās tulkošanas pakalpojumus, kas ietver konferenču, oficiālu tikšanos, sanāksmju, pārrunu, pratināšanu, interviju, paskaidrojumu pieņemšanas u.c. pasākumu secīgu tulkošanu no  latviešu  valodas svešvalodā  vai/un  no  svešvalodas  latviešu valodā.

	2
	Izpildītājs nodrošina kvalitatīvu tulkošanas pakalpojuma sniegšanu, t.i. attiecīgajai jomai atbilstošas, pareizas un konsekventas terminoloģijas lietošanu, tulkojuma pilnīgumu (nepārtrauktība, secīgums utt.).

	3
	Izpildītājs sniedz mutiskās tulkošanas pakalpojumus atbilstoši Pasūtītāja vajadzībām saskaņā ar:
1) Pasūtītāja laicīgu (ne vēlāk kā 1 (vienu) darba dienu pirms plānotā pasūtījuma izpildes datuma) pieteikumu, kurā norāda mutiskās tulkošanas pakalpojuma datumu, laiku, apjomu astronomiskajās stundās, norises vietu un citu Izpildītājam nepieciešamo informāciju. 
2) Pasūtītāja steidzamu pieteikumu. Pamatojoties uz steidzamu pieteikumu, Izpildītājs nodrošina mutiskās tulkošanas pakalpojumu 1 (vienas) stundas laikā no pieteikuma brīža, ja mutiskās tulkošanas pakalpojums veicams Rīgas pašvaldības teritoriālajās robežās. Ja mutiskās tulkošanas pakalpojums veicams ārpus Rīgas pašvaldības teritoriālajām robežām, Puses vienojas par mutiskās tulkošanas pakalpojuma laiku. 

	4
	Ja mutiskās tulkošanas pakalpojums veicams ārpus Rīgas pašvaldības teritoriālajām robežām, Pasūtītājs nodrošina tulka nokļūšanu no K.Valdemāra ielas 1 A, Rīgā  līdz pakalpojuma sniegšanas vietai un atpakaļ. Ja ceļā pavadītais laiks vienā virzienā pārsniedz 1 (vienu) stundu, par katru ceļā pavadīto stundu Pasūtītājs maksā 30 % no konkrētā tulkošanas pakalpojuma vienas stundas cenas. 

	5
	Ja pakalpojuma plānotais saņemšanas laiks tiek atlikts (pēc Pasūtītāja iniciatīvas) un Izpildītājam nepieciešams gaidīt pakalpojuma sniegšanas vietā, maksa tiek aprēķināta 30 % apmērā no konkrētās valodas tulkošanas pakalpojuma izmaksām par gaidīšanas laika periodu.

	6
	Pasūtītājam ir tiesības atcelt pasūtījumu, par to informējot Izpildītāju vismaz 2 (divas) stundas pirms plānotā pakalpojuma sniegšanas brīža. Atceļot pasūtījumu laika periodā līdz 2 (divām) stundām pirms plānotā pasākuma, pasūtītājs maksā 30 % no konkrētā tulkošanas pakalpojuma vienas stundas cenas, par visām plānotajām pakalpojuma stundām, bet ne vairāk kā par 2 (divām) stundām.

	7
	Izpildītājs mutiskās tulkošanas pakalpojumus nodrošina Pasūtītāja norādītajā vietā Latvijas Republikas teritorijā gan darba dienās, gan brīvdienās un svētku dienās.

	8
	Izpildītājs nodrošina, ka pakalpojuma sniegšanā piedalās nepieciešamais tulku skaits ar atbilstošu kvalifikāciju mutiskai tulkošanai no/uz latviešu valodu un pieprasīto svešvalodu. 

	9
	Atkarībā no plānotā pasākuma formāta un Pasūtītāja norādītās nepieciešamības, Izpildītājs bez papildu samaksas nodrošina mutiskās tulkošanas aprīkojumu un tehnisko atbalstu.

	10
	Izpildītājs garantē, ka mutiskās tulkošanas pakalpojumus veiks tikai tādi Izpildītāja tulkotāji, ar kuriem Izpildītājam ir noslēgti darba līgumi vai citi civiltiesiskie līgumi un, kuriem ir atbilstoša izglītība un kvalifikācija, kā arī nodrošina, ka vismaz angļu un krievu valodas tulkotājam ir profesionālās izglītības diploms humanitārajās zinātnēs (filologs, pedagogs un tml.) vai cits kvalifikācijas dokuments, kas pierāda tulka kvalifikāciju.

	11
	Izpildītājs garantē neizpaust trešajām personām pakalpojuma nodrošināšanas laikā iegūto informāciju. 
Gadījumā, ja mutiskās tulkošanas pakalpojumi tiek veikti kriminālprocesa ietvaros, Izpildītājs brīdina tulkotājus par atbildību par atteikšanos no tulkošanas un apzināti nepatiesu tulkojumu pēc Krimināllikuma 300. un 302.panta un par atbildību par pirmstiesas ziņu izpaušanu bez prokurora vai izmeklētāja atļaujas pēc Krimināllikuma 304.panta.

